CELEX: 22006D0013
Language: hr
Date: 2005-12-08 00:00:00
Title: 2006/13/EZ: Odluka br. 2/2005 Zajedničkog odbora EZ-Farski otoci od 8. prosinca 2005. o izmjeni Odluke br. 1/2001 o utvrđivanju odredbi za provedbu Protokola o veterinarskim pitanjima kojima se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane

03/Sv. 043
            
            
               HR
            
            
               Službeni list Europske unije
            
            
               41
            
         22006D0013
   
               L 008/46
            
            
               SLUŽBENI LIST EUROPSKE UNIJE
            
            
               08.12.2005.
            
         
      ODLUKA br. 2/2005 ZAJEDNIČKOG ODBORA EZ-FARSKI OTOCI
   
   od 8. prosinca 2005.
   o izmjeni Odluke br. 1/2001 o utvrđivanju odredbi za provedbu Protokola o veterinarskim pitanjima kojima se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane
   (2006/13/EZ)
   ZAJEDNIČKI ODBOR EZ-FARSKI OTOCI,
   uzimajući u obzir Sporazum u obliku razmjene pisama između Europske zajednice, s jedne strane, i Vlade Danske i Autonomne vlade Farskih otoka, s druge strane,
   uzimajući u obzir Protokol o veterinarskim pitanjima kojim se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane (1), a posebno njegov članak 2. prvi podstavak,
   budući da:
   
               (1)
            
            
               Na sastanku veterinarske podskupine Zajedničkog odbora EZ-Farski otoci u Bruxellesu 24. kolovoza 2004., Farski su otoci predstavili svoj krizni plan za bolesti riba i svoj program uništavanja riba zaraženih zaraznom anemijom lososa, a stručnjaci Zajednice smatrali su da su oba dokumenta u skladu s pravilima Zajednice te stoga prihvatljivi.
            
         
               (2)
            
            
               Veterinarska je podskupina također preporučila uključenje Farskih otoka u sustav prijave bolesti životinja EZ-a.
            
         
               (3)
            
            
               Veterinarska je podskupina stoga preporučila da se Odluka br. 1/2001 Zajedničkog odbora EZ-Farski otoci (2) na odgovarajući način izmijeni,
            
         ODLUČIO JE:
   Članak 1.
   Odluka br. 1/2001 Zajedničkog odbora EZ-Farski otoci mijenja se kako slijedi:
   
               1.
            
            
               U članku 7., dodaje se novi stavak kako slijedi:
               „3.   Farski otoci provode Direktivu Vijeća 82/894/EEZ (3) i sudjeluju u sustavu prijave bolesti životinja (ADNS). Praktična pitanja u vezi sa sudjelovanjem Farskih otoka rješavaju se između službenika Komisije i Farskih otoka.
            
         
               2.
            
            
               U članku 11. stavku 1., treći podstavak zamjenjuje se sljedećim:
               „Farski otoci podnijeli su veterinarskoj podskupini krizni plan u skladu s člankom 15. Direktive 93/53/EEZ. Krizni plan uključuje program uništavanja riba u skladu s člankom 6. Direktive 93/53/EEZ. Krizni plan i program uništavanja, koji su podneseni u rujnu 2004., odobreni su s postupcima vakcinacije utvrđenim u tom planu. Daljnja ažuriranja plana podnose se na odobrenje Komisiji nakon obavješćivanja država članica u okviru Stalnog odbora za prehrambeni lanac i zdravlje životinja.”
            
         
               3.
            
            
               U članku 11. stavak 2. briše se.
            
         Članak 2.
   Ova Odluka stupa na snagu prvog dana u mjesecu koji slijedi nakon njezina donošenja.
   
      Sastavljeno u Bruxellesu 8. prosinca 2005.
      
         
            Za Zajednički odbor
         
         
            Predsjednik
         
         Pierre FAUCHERAND
         
      
   
   
      (1)  SL L 305, 30.11.1999., str. 26.
   
      (2)  SL L 46, 16.2.2001., str. 24.
   
      (3)  SL L 378, 31.12.1982., str. 58.”